VARAAIT
Tere tulemast meiega "Varaaita"!
Jätkame seekord "Sex-Files" teemal.
Räägime sellest, et mehed on Marsilt ja naised on Veenuselt.
John Gray kirjutas 1992 aastal raamatu
"Mehed on Marsilt, naised on Veenuselt"
Omal ajal oli see suur hitt.
Grey räägib, kuidas palju aastaid tagasi
elasid kõik mehed Marsil ja kõik naised Veenusel.
Koos Maa peale tulles,
austasid nad alguses teineteise erinevusi
ja nautisid seda.
Kuid ühel päeval ärgates unustasid nad,
et on pärit erinevatelt planeetidelt.
Sellest ajast peale ootavad mehed, et naised mõtleks, suhtleks
ja reageeriks samamoodi, kui nemad.
Ja naised on oodanud, et mehed mõtleks, suhtleks
ja käituks samamoodi, kui naised.
Need ebarealistlikud ootused
on põhjustanud lugematult palju frustratsiooni ja riidusid.
Vaadates inimkonna ajalugu, näeme,
et frustratsioon on viinud erinevate probleemide -ja võitlusteni.
Meestel on alati olnud raske mõista naisi ja ka vastupidi.
Paljudele naistele on probleem,
et kuidas keegi võib sel moel mõelda?
Kas tõesti on seal peas ainult üks mõte?
Paljud mehed imestavad,
et kuidas on võimalik nii lihtsast asjast teha nii keeruline?
Kuigi sugupoolte erinevustega on tihti liialdatud
ja kuigi naise ja mehe vahel on rohkem sarnasusi, kui erinevusi,
on sügaval hõõguv, sugupoolte vaheline mõistetamatus
ja isegi sõda,
lahvatanud aeg-ajalt leegina põlema.
Sellele pole kergendust pakkunud ka mehelik šovinism,
mis halvustab naist ja peab teda äärmuslikult vaid seksiobjektiks
või tarbeesemeks.
Seda sõda pole leevendanud ka sellised äärmuslikud väljaütlemised,
milles süüdistatakse mehi kõigis inimkonna probleemides.
Mõlemate poolte probleeme jätkub sellise supi jaoks, et küll saab.
VARAAIT
Piibli valguses mõistame,
et meeste ja naiste vahelisi suhtlusprobleeme
ei seleta kuidagi ka ulmevaldkonda kuuluvad jutustused
Marsist ja Veenusest.
Piibli valguses näeme,
et naiste ja meeste vaheline erinevus on Jumala loodud.
Meid loodi erinevateks.
Piibli alguses ütleb Jumal:
Tehkem inimesed oma näo järgi, meie sarnaseks,
et nad valitseksid kalade üle meres, lindude üle taeva all,
loomade üle ja kogu maa üle
ja kõigi roomajate üle, kes maa peal roomavad!”
Ja Jumal lõi inimese oma näo järgi,
Jumala näo järgi lõi ta tema, ta lõi tema meheks ja naiseks.
Ja Jumal vaatas kõike, mis ta oli teinud,
ja vaata, see oli väga hea."
Esimese Moosese raamatu esimene peatükk.
Edasi ütleb Jumal Piiblis nii:
Inimesel ei ole hea üksi olla;
ma tahan teha temale abi, kes tema kohane on.”
Mõlemad, mees ja naine, on Jumala näo järgi loodud.
Ning samaväärsed.
Naine loodi kaaslaseks, sõbraks, mehele täienduseks ja teda aitama.
Mitte mehega võistlema.
Neid ei loodud võistlema teineteisega, vaid täiendama teineteist.
Jumal ütles peale mehe ja naise loomist:
"Jah, sai hea."
Alguses olid nad üksmeelsed ja nende vahel valitses harmoonia.
Kuid siis sai teoks pattu langemine - sõnakuulmatus Jumalale,
mis rikkus mehe ja naise vahelise ühenduse.
Kohe peale langemist ja Jumala ette aru andma tulles,
ütles mees:
Naine, kelle sa mulle kaasaks andsid, tema andis mulle puust ja ma sõin.”
Ja Issand Jumal küsis naiselt: Miks sa seda tegid?”
Ja naine vastas: Madu pettis mind, ja ma sõin.”
Algas pöörane süüdistamine.
Mees veeretas süü naise peale, või isegi Jumalale, öeldes:
"Sinu antud naine on kõiges süüdi!
Ega ma muidu, aga sina lõid naise ja nüüd ongi nii!"
Eeva aga süüdistas madu, öeldes: "Madu, kelle muuseas sina lõid...
Ahvatles mind sööma, pettes mind."
Alates nendest päevadest
on jätkunud süüdistamine inimsoo keskel.
Meile on loomupärane põgeneda vastutuse eest,
süüdistades teist oma või ühistes probleemides.
Mees on süüdistanud naist ja naine meest aegade algusest.
See süüdistamine jätkub ka tänapäeval.
Kergendavaks asjaoluks ei ole ka erinevused,
mida paljudes asjades kogetakse.
Üks on nagu ruut ja teine kui lõngakera.
Arvake, kumb on kumb?
Patu tõttu sai erinevustest lahutav, mitte täiendav tegur.
Rääkides mehe ja naise erinevustest, peab meeles pidama,
et kõik erinevused ei seostu sugupooltevaheliste erinevustega.
Tihti ületavad loomuse ja temperamendi erinevused
sugupooltevahelised erinevused.
Kuid sugupoolsus juhib meie käitumist muidugi sel määral,
et me võime teha vahet
mehelikul lähenemisviisil ja naiselikul lähenemisviisil.
Need on üldistused, mis loodetavasti aitavad meil mõista
nii ennast, kui ka teisi.
Ray Suvorin on kirjeldanud oma raamatus
paljusid meeste ja naiste vahelisi erinevusi.
On toodud välja, et mees on justkui ruut
ja naine nagu lõngakera.
On kasutatud ka palju muid võrdluspilte.
Meeste enesehinnang tugineb saavutustele
ja nad on orienteeritud rohkem tegudele.
Mehelike omaduste hulka kuulub enda võimetesse uskumine.
Mõnikord kutsutakse seda põikpäisuseks.
Kui ühendada need kaks omadust,
siis pole ime, et meestel on raske nõu küsida.
Peab ise pingutama.
Ka autot peab ise parandama, mitte parandusse viima.
Peab käima läbi terve suure poe, otsides suhkrut,
peaasi, et mitte küsida.
Meestele on abi palumine nagu nõrkuse märk.
See on mingil määral ebaõnnestumine.
Naistele on iseloomulik
otsida enese väärtust suhetes teistega.
Seal, kus mehed on orienteeritud tegudele,
on naised orienteeritud suhetele.
Neile on lihtsam sõlmida suhteid.
Muidugi esineb erinevusi isikute vahel, ka sama sugupoole hulgas.
Naistele ei ole abi palumine ega ka abi pakkumine nii raske,
kui keskmistele meestele.
See kätkeb endas viisakust, tähelepanelikkust
ja sildade ehitamist.
Kui mehed keskenduvad rohkem eesmärgi saavutamisele,
siis naised naudivad rohkem protsessi ennast.
Puhkusematkale minnes,
on Jaagule tähtis jõuda kohale võimalikult kiiresti,
võimalikult vähe bensiini kulutades
ja võimalikult probleemivabalt.
Evelynil poleks aga midagi matkal peatuste tegemise vastu
ja matka enda nautimise vastu,
eeldades, et lapsed ei ole matkal liialt väsinud.
Mehed on üldiselt naistest võistlushimulisemad.
Peaaegu kõike on võimalik muuta võistluseks,
mida tahes, tõesti.
Olgu tegemist kas suusakilomeetritega
või matkale kulutatud ajaga -
oleks meeldiv saavutada võit või püstitada rekord.
Meil on soov tõestada endale ja natuke teistelegi, et me suudame.
Muidugi ei ole välistatud,
et ka naised ja tüdrukud võivad olla võistlushimulised.
Kuid üldiselt saab koostöövalmidus naistel võitu võistlustahtest.
Kui keegi saab tüdrukute mängudes viga,
katkestatakse mäng, et aidata ja lohutada vigasaanut.
Kõik kogunevad ümber ja tunnevad kaasa.
Kuid meeste ja poiste puhul kestab mäng edasi.
Või vähemalt oleks tore jätkata ja vaadata, kes on võitja.
Ei sega ka tekkinud laibad.
Uuringute järgi on naised meestest üldiselt intuitiivsemad,
nad mõistavad meestest paremini alateadvust mõjutavaid sõnumeid.
Mehed aga öeldakse olevat naistest analüüsivamad
ja loogilisemalt mõtlevad.
Kuigi on olemas erinevat loogikat.
Neid erinevusi seletatakse tavaliselt sellega,
et ajud aktiveeruvad erinevalt.
Uurimuste järgi kasutavad mehed samaaegselt ühte ajupoolkera.
Naised kasutavad aga samaaegselt mõlemat ajupoolkera.
Liiklus on mõlemasuunaline.
Seetõttu ei suuda mees teha mitut asja korraga.
Keegi on öelnud,
et mees ei saa närida nätsu ja sõita autoga samal ajal.
Aga tunnistan, et see siiski õnnestub.
Mehelikku mõtteviisi on võrreldud kummutiga,
kus avatakse korraga üks sahtel ja suletakse teine,
kui seda hetkel pole vaja.
Sellepärast saab armunud mees keskenduda vabalt ka töötegemisele.
Sest, kui ta on sulgenud armastuse sahtli,
saab ta avada töösahtli.
Naine suudab samal ajal tegeleda kümnete asjadega.
Armunud naine saab aga ühe armastuse sahtli kaudu
elada kõigis sahtlites korraga.
Naiselikku mõtteviisi kujutatakse tihti lõngakera abil,
kus kõik asjad on omavahel seotud.
Kõik on kuidagi omavahel ühenduses.
Seetõttu on naisel üliraske olla romantiline,
kui esineb teadmata põhjustel frustratsiooni meeste vastu.
Kui suhtes on ebakõla, siis naisel on raske olla romantiline.
Mehel õnnestub see paremini.
Isegi segavate asjaolude korral õnnestub see mehel kergemini.
Naiste mõttekäiku kujutatakse tihti kurvilisena.
Meeste mõttekäiku aga sirgjoonelisena.
Vahe oleks nagu labürindil ja kiirteel.
Kuigi mõlemad mõttekäigud viivad lõpuks sama tulemuseni.
Mehed on üldiselt naistest rohkem orienteeritud tegevusele,
ohtu tundes sunnib meie vaist meid lahendama olukorda füüsiliselt,
kasvõi jõudu kasutades.
Naised seevastu on meestest verbaalsemad.
Vastane saab tunda pigem keele teravust,
kui rusikajõudu.
Naistele on loomupärasem selgitada asju rääkides.
Kui mees on stressis, siis ta poeb oma kodus "urgu",
et probleeme lahendada.
Ta väldib kõiki teisi inimesi, öeldes naisele: "Ma tulen tagasi".
Naine on seevastu stressis olles paindlikum,
otsides ühendust teistega, et rääkida probleemsetest asjadest.
Me reageerime probleemidele meeste -ja naistena eri viisidel.
Seda mõjutab meie loomus, temperament ja sugupoolsus.
Sellele peaks pöörama tähelepanu,
mitte imestama, kui keegi teeb asju nii või naamoodi.
"Kuidas see on võimalik?"
Sugupoolsus selgitab päris palju.
VARAAIT
Mis kasu on sellest mehe ja naise erinevuste lahkamisest?
See võib aidata meil aru saada,
miks too mees või naine käituvad nii kummaliselt.
See võib aidata meil anda kellelegi andeks
ja olla järeleandlikum.
See võib aidata meil näha,
et teine ei teegi mingit asja pahatahtlikult.
Ta on sedasi ehitatud.
See aitab kaasa enese tundmisele
ja aitab eristada loomusest ja sugupoolsusest tulenevat.
Kuid kõike ei saa panna loomuse, ega ka sugupoolsuse arvele.
Ei saa öelda, et ma olengi selline.
Me oleme kõik patused.
Sellepärast me teeme vahel asju valesti.
Erinevused ei puuduta ainult abielus olevaid.
Sugupoolsusel on roll kõigis inimsuhetes.
Näiteks töökoha inimsuhted ja suhted ülemusega.
Meie sugupoolsus on neis alati tegev.
Naine erineb mehest nii töökaaslasena,
kui ka ülemuse -ja alluvana.
VARAAIT
Apostel Paulus käsitles neid erinevusi eriliselt just seoses abieluga.
Ta tõi eraldi välja soovitused meestele ja eraldi naistele.
Ta ütles:
"Iga mees armastagu oma naist nii nagu iseennast,
aga naine kartku ja austagu meest!"
Naise sügavaim vajadus on olla armastatud,
saada tähelepanu, olla mõistetud ja ärakuulatud.
Naine igatseb lähedust, avatust ja lugupidamist
ja et teda ära kuulataks.
Mehe sügavaim vajadus on olla austatud,
usaldatud, tunnustatud ja hinnatud.
Mees tahab olla juhi rollis ja midagi saavutada.
Ta igatseb ka sõprust.
Mees tahab olla vajalik, naine aga kaitstud.
Muidugi on see üldistamine, kuid siiski on see suuresti tõsi.
Sellepärast kutsub apostel Paulus armastama oma naisi,
osutama neile tähelepanu, kuulama ja mõistma neid,
hellitama neid.
Ta ütleb: "Mehed, armastage naisi,
otsekui Kristus on armastanud kogudust
ja loovutanud iseenese tema eest."
Kristus armastas kogudust, tuues ennast ohvriks tema eest.
Ta armastab meid oma armastusega ja on toonud ennast ohvriks meie eest.
Loobudes enesest.
Jumal tahab, et mehed armastaksid naisi samamoodi.
Armastus on tähelepanu teise suhtes, teise pidamine muust tähtsamaks.
Olgu see ajaleht, hokimäng,
huvitav raamat, videomäng või midagi muud.
See on enese ohverdamine teise heaks.
Armastuses puuduvad tagamõtted.
Armastus ei otsi omakasu.
Meile meestele on tähtsaim õppida kuulama oma naist.
Olla ka tegelikult kohal.
Naine tahab, et talle pöörataks tähelepanu,
et teda kuulataks
ja mõistetaks.
Mees, mis meeldib sinu naisele kõige rohkem?
Kas sa tead seda?
Tee see talle võimalikuks võimalikult tihti.
Peetrus kirjutab:
"Nõndasamuti, mehed,
elage mõistvalt naisega kui nõrgema astjaga.
Osutage naistele austust nagu elu armuanni kaaspärijatele,
et teie palvetel poleks takistusi."
Peaksime meestena arvestama oma naise tegelike erinevustega.
Siin öeldakse, et kui nõrgema astjaga.
See ei tähenda, et su naine oleks sinust nõrgem,
vaid seda, et ta on sinust erinev.
Mingites asjades on ta kindlasti nõrgem
ja sina oled mingites muudes asjades nõrgem.
Aga sa peaksid teda hoidma samasuguse õrnusega,
nagu hoitakse kalleimaid portselanist nõusid.
Karm, käskiv ja külm haare ei tekita teises austust,
vaid kibestumist.
Paulus kutsub naisi üles austama, lugu pidama ja usaldama oma mehi.
Naised, alistuge oma meeste tahtele nagu Issanda tahtele.
Vanem piiblitõlge ütleb:
"Naised, alistuge oma meestele, otsekui Issandale."
Mehe tahtele allumine ei ole sama, nagu talle austuse avaldamine,
aga nad on omavahel seotud.
On kerge olla leplik ja allaheitlik, kui austad teist inimest.
Aga Piibel ei kutsu naisi austama oma mehi vaid siis,
kui see on lihtne,
vaid ka siis, kui see on raske.
Mees teostab end töö kaudu.
See on talle tähtis.
Kui küsida mehelt, kuidas tal läheb,
siis esikohal on tööasjad.
Naine, kas pead lugu oma mehe tegemistest?
Oled sa öelnud seda talle?
Teab ta, et pead lugu tema tööst?
Kas oskad hinnata tema töid-tegemisi?
Või on tema tegemised sulle võistlejaks?
Oled sa julgustanud teda?
Milles su mees osav on?
Anna talle mõista, et sinagi tead seda, milles ta osav on.
Ära karda rääkida sellest.
Paulus julgustas kõiki - nii mehi kui naisi,
olema teineteise suhtes alandlikud.
Ta ütleb kirjas efeslastele 5. peatükis 21. salmis:
"Alistuge üksteisele Kristuse kartuses."
Küsimus on hoiakus, mida on ka tegelikkuses näha.
Kõige paremini näitab hoiakut see, kuidas ja mida me teisest räägime.
Kas räägime head oma abikaasast, töökaaslastest, ülemusest,
lähedastest inimestest ja naabritest, või räägime neist halba?
Rõõmutseme me neist või naerame nende üle teiste ees?
Näiteks ükski paarisuhe ei pea vastu sellele,
kui abikaasast räägitakse avalikult halba.
Eriti veel, kui seda tehakse järjepidevalt.
Kuid mitte miski ei mõju paarisuhtele nii hästi,
kui avalik kiitmine, julgustamine ja kaitsmine.
Kui ütled: "Mul on suurepärane naine!
Mul on kaunis naine, maailma parim naine ja ema"
või "Mul on maailma parim mees, ta on kuldsete kätega."
See tuleb bumerangina tagasi ja tekitab austust ning armastust.
Mu vend käis mõned kuud tagasi meil koos abikaasaga külas.
Nad küsisid meie laste hobide kohta
ja kui rääkisime nende tantsimistest,
musitseerimistest ja muudest hobidest,
siis selgus, et minulgi on hobi.
Mu naine kommenteeris seda ja see raputas minu maailma.
Pirjo ütles, et Jarmo on selles väga osav.
See raputas mu maailma.
Pirjo on varemgi mind teiste ees kiitnud,
kuid see kommentaar julgustas mind rohkem,
kui ükski muu asi kõigi nende aastate jooksul.
Mõtlesin kohe, kuidas saaksin teda kiita
ja avaldada talle lugupidamist ning armastust.
Kui vaid võimalikult paljud mehed saaksid positiivset tagasisidet
oma tegevuse kohta!
Ja et võimalikult paljud naised kuuleks nende mehi neid kiitmas,
öeldes: "Minu armas ja tark naine!"
Et võimalikult palju sõpru ja töökaaslasi
kuuleks meid neid avalikult kiitmas!
See mõjub hästi igale suhtele.
Kuigi mehed ja naised on teineteisest väga erinevad,
kuigi nad on nagu ruut ja lõngakera oma suhetes,
on meil siiski palju rohkem ühist, kui lahutavat.
Oleme mõlemad loodud elava Jumala näo järgi.
Oleme Tema armastuse sihtmärgid.
Oleme mõlemad pattulangenud inimkonna liikmed.
Oleme mõlemad inimesed, kes vajavad andeksandi.
Meie mõlemite eest on makstud äärmiselt kõrge lepitushind -
Jeesuse Kristuse veri.
Me mõlemad saame paluda andeks Jumalalt
ja me mõlemad saame uskuda andeks kõik,
mida oleme valesti teinud.
Võime uskuda, et teinegi on andeks saanud.
Kuulume mõlemad sama armu alla.
Selles oleme me täielikult samaväärsed.
VARAAIT
Apostel Johannes kirjutab nii:
"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Saad uskuda andeks kõik selle,
millega oled lähedase elu keeruliseks teinud.
Teadlikult või mitte.
Ainuke viis elada koos abikaasaga,
peitub andeks andmises ja armu andmises talle,
sest keegi meist ei ole täiuslik.
Jumala armu najal saame nendeks meesteks ja naisteks,
kelleks Jumal on meid loonud.
Paulus kirjutab kirjas Roomlastele:
"Igaüks meist olgu meelepärane ligimese heaks
tema ülesehitamiseks."
Selle asemel, et otsida teistes vigu nende mahategemiseks,
peaksime hoiduma süüdistamisest ja selgitama asju parimal moel.
Peame mõtlema sellele, mis on hea ja ühendab.
Peaksime nägema, et asjadesse võib ka teistmoodi suhtuda.
Huvitav ja kui täpsemalt mõelda,
võib see osutuda isegi meeldivaks ja mõistlikuks.
Palvetame koos.
Jeesus, õpeta meid ja aita meil mõista teineteist,
sallides teineteise erinevusi.
Jeesus, ühenda meid, et me ei rivaalitseks teistega.
Jeesuse nimel, aamen.
Tänud, et olid meiega "Varaaidas"!
Jätkame samadel teemadel jälle 2 nädala pärast.
Kohtumiseni!
Tõlge: Kuno Kivikink